CELEX: 62012CA0290
Language: lt
Date: 2013-04-11 00:00:00
Title: Byla C-290/12: 2013 m. balandžio 11 d. Teisingumo Teismo (aštuntoji kolegija) sprendimas byloje ( Tribunale di Napoli (Italija) prašymas priimti prejudicinį sprendimą) Oreste Della Rocca prieš Poste Italiane SpA (Socialinė politika — Direktyva 1999/70/EB — Bendrasis ETUC, UNICE ir CEEP susitarimas dėl darbo pagal terminuotas sutartis — 2 punktas — Bendrojo susitarimo taikymo sritis — Laikinojo įdarbinimo įmonė — Laikinųjų darbuotojų paskyrimas dirbti įmonėje laikinojo darbo naudotojoje — Paeiliui sudaromos terminuotos darbo sutartys)

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/15
            
         2013 m. balandžio 11 d. Teisingumo Teismo (aštuntoji kolegija) sprendimas byloje (Tribunale di Napoli (Italija) prašymas priimti prejudicinį sprendimą) Oreste Della Rocca prieš Poste Italiane SpA
   
   (Byla C-290/12) (1)
   
   (Socialinė politika - Direktyva 1999/70/EB - Bendrasis ETUC, UNICE ir CEEP susitarimas dėl darbo pagal terminuotas sutartis - 2 punktas - Bendrojo susitarimo taikymo sritis - Laikinojo įdarbinimo įmonė - Laikinųjų darbuotojų paskyrimas dirbti įmonėje laikinojo darbo naudotojoje - Paeiliui sudaromos terminuotos darbo sutartys)
   2013/C 156/24
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale di Napoli
   
   
      Šalys pagrindinėje byloje
   
   
      Ieškovas: Oreste Della Rocca
   
      Atsakovė: Poste Italiane SpA
   
   
      Dalykas
   
   Prašymas priimti prejudicinį sprendimą — Tribunale di Napoli — 1999 m. birželio 28 d. Tarybos direktyvos 1999/70/EB dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis (OL L 175, p. 43; 2004 m. specialusis leidimas lietuvių k., 5 sk., 3 t., p. 368) 2 ir 5 punktų išaiškinimas — Taikymo sritis — Direktyvos taikymas laikinojo įdarbinimo įmonėms — Galimybė šioms įmonėms paeiliui sudaryti laikinas darbo sutartis su darbuotojais dėl aplinkybių, pateisinančių darbo santykių tarp per laikinojo įdarbinimo įmonę įdarbinto darbuotojo ir įmonės laikinojo darbo naudotojos laikinąjį pobūdį
   
      Rezoliucinė dalis
   
   1999 m. birželio 28 d. Tarybos direktyvą 1999/70/EB dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis ir 1999 m. kovo 18 d. Bendrąjį susitarimą dėl darbo pagal terminuotas sutartis, esantį šios direktyvos priede, reikia aiškinti taip, kad jie netaikomi nei terminuotiems darbo santykiams tarp laikinojo darbuotojo ir laikinojo įdarbinimo įmonės, nei terminuotiems darbo santykiams tarp tokio darbuotojo ir įmonės laikinojo darbo naudotojos.
   
      (1)  OL C 243, 2012 8 11